હા, મામી. ૧૩ વર્ષ પહેલાના મધર્સ ડેનો અતિપ્રસિદ્ધ બનેલો લેખ પ્રગટ થયો એના બીજા દિવસે મમ્મી તો દુનિયા છોડીને એ વાંચ્યા વિના જ જતી રહી. ને પછી તો એક દસકામાં અડધી દુનિયા ધમરોળી નાખી. પણ પરિવારના એકમાત્ર સ્વજન પિતાને પાર્કિન્સન જેવી વિવિધ બીમારીઓ બાદ ઘર સાચવવા સામેથી મામા-મામી આવી ગયા, એમાં ઘરડા નણદોયા (કોન્વેન્ટ કલ્ચરમાં સમજાવવું પડશે- નણંદ એટલે પતિની બહેન અને તેના પતિ એટલે નણદોયા!) બીમાર મામાને પણ સાચવતા આ મામી.